Mestská časť Košice Staré Mesto, Hviezdoslavova č. 7, Košice
	Ing. Jana Krásniková, miestny kontrolór mestskej časti Košice Staré Mesto 

					S t a n o v i s k o 
	miestnej kontrolórky mestskej časti Košice Staré Mesto k záverečnému účtu 
			mestskej časti Košice Staré Mesto za rok 2010

	V zmysle § 18f ods. 1 písmeno c/ zákona číslo 369/1990 Zb. o obecnom zriadení v znení neskorších predpisov, predkladám miestnemu zastupiteľstvu stanovisko k návrhu 
záverečného účtu mestskej časti Košice Staré Mesto za rok 2010. 

	Východiska spracovania odborného stanoviska k návrhu záverečného účtu 
	mestskej časti Košice Staré Mesto 
	Záverečným účtom mestskej časti rozumieme súhrnné spracovanie údajov charakterizujúcich rozpočtové hospodárenie mestskej časti za príslušný kalendárny rok, ktorého povinnosť zostavenia určuje § 16 zákona číslo 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. 
	Východiskovou základňou pre spracovanie záverečného účtu mestskej časti boli údaje účtovnej závierky, podliehajúce auditu nezávislého auditora. Základnými časťami účtovnej závierky mestskej časti bola súvaha k 31.12.2010, výkaz o plnení rozpočtu k 31.12.2010, výkaz ziskov a strát k 31.12.2010 a poznámky, t.j. prílohová časť závierky v súlade so zákonom o účtovníctve. 
	Záverečný účet mestskej časti Košice Staré Mesto za rok 2010 je spracovaný v súlade s § 16 ods. 5 zákona číslo 583/2004 Z.z. o rozpočtových pravidlách územnej samosprávy v znení neskorších predpisov. Obsahuje údaje o plnení rozpočtu v členení podľa § 10 ods. 3 zákona číslo 583/2004 Z.z. v súlade s rozpočtovou klasifikáciou, bilanciu aktív a pasív, údaje o hospodárení príspevkovej organizácie, ktorej zriaďovateľom je mestská časť, ako aj hodnotenie plnenia jednotlivých programov mestskej časti. 
	Záverečný účet obsahuje aj ďalšie údaje ako sú uvedené v § 10 ods. 3 zákona číslo 583/2004 Z.z., ide o údaje o hospodárení rozpočtových organizácií, ktorých zriaďovateľom je mestská časť, finančné zúčtovanie účelových prostriedkov, prehľad o stave finančných prostriedkov na účtoch a o tvorbe a použití prostriedkov fondov, prehľad o poskytnutých dotáciách podľa VZN č. 2/2006, finančné usporiadanie rozpočtových organizácií a príspevkovej organizácie mestskej časti, správy o hospodárení rozpočtových organizácií, ako aj návrh na usporiadanie výsledku hospodárenia. 
	Mestská časť nebola v hodnotenom období prijímateľom úveru, resp. nie je žiadnym spôsobom zaťažená predchádzajúcim úverom,  preto záverečný účet neobsahuje údaje o stave a vývoji dlhu. 
	Mestská časť v roku 2010 neposkytla žiadnu záruku príjemcom ani nevykonávala 
podnikateľskú činnosť. 

	Plnenie rozpočtu
	Hospodárenie mestskej časti Košice Staré Mesto sa v roku 2010 riadilo schváleným rozpočtom mestskej časti na rok 2010, ktorý bol vypracovaný v súlade so zákonom NR SR 
					-2-
číslo 583/2004 Z.z. o rozpočtových pravidlách územnej samosprávy v znení neskorších predpisov, ako aj v súlade s platnou rozpočtovou klasifikáciou. 
	Rozpočet na rok 2010 bol vypracovaný aj v programovej štruktúre s definovaním záverov, cieľov a merateľných ukazovateľov. 

	Pôvodný rozpočet mestskej časti Košice Staré Mesto na rok 2010 bol schválený uznesením Miestneho zastupiteľstva mestskej časti Košice Staré Mesto číslo 360 dňa 18.02.2010. 
	V roku 2010 boli schválené Miestnym zastupiteľstvom mestskej časti Košice Staré Mesto 3 rozpočtové opatrenia - a to uznesením číslo 377 dňa 29.04.2010, uznesením číslo 396 dňa 24.06.2010 a uznesením číslo 435 dňa 11.11.2010. 
	V zmysle uznesenia miestneho zastupiteľstva číslo 360 ods. 3 z 18.02.2010, ktorým bol splnomocnený starosta mestskej časti podľa ustanovenia § 11 ods. 4b zákona číslo 369/1990 Zb. o obecnom zriadení v znení neskorších predpisov, boli v súlade s § 14 zákona číslo 583/2004 Z.z., schválené starostom mestskej časti rozpočtové opatrenia v počte 5, predmetom ktorých boli presuny v rámci celkových príjmov a celkových výdavkov a úpravy rozpočtu o účelovo poskytnuté finančné prostriedky . Ide o rozpočtové opatrenia číslo 1/2010 zo 06.09.2010, číslo 2/2010 z 30.09.2010, číslo 3/2010 z 30.09.2010, číslo 4/2010 z 10.12.2010 a číslo 5/2010 z 30.12.2010.  
	
	Upravený rozpočet mestskej časti Košice Staré Mesto v roku 2010: 
- bežné príjmy				3 757 762 €
- bežné výdavky			3 698 158 €
- kapitálové príjmy		   	   107 778 €
- kapitálové výdavky		   	   413 205 €
- príjmové finančné operácie		   245 823 €

	Plnenie rozpočtu mestskej časti Košice Staré Mesto 
	Predložené údaje o plnení rozpočtu mestskej časti Košice Staré Mesto, ktoré sú súčasťou závierky, objektívne vyjadrujú vykonané zmeny a skutočné čerpanie rozpočtu v roku 2010. Zmeny  rozpočtu boli vykonávané v súlade so zákonom o rozpočtových pravidlách. Celkovú výšku vykonaných úprav a percentuálne plnenie dosiahnutej skutočnosti k  upravenému  rozpočtu sumarizuje následujúci prehľad v €: 
rozpočet		pôvodný	upravený 	skutočnosť 		% plnenia
 							k 31.12.2010		uprav. r.
BEŽNÝ 
príjmy			3 777 584	3 757 762	3 746 461		99,70	
výdavky		3 755 907	3 698 158	3 606 464		97,52	
rozdiel			     21 677	   59 604	  139 997	          234,8
KAPITÁLOVÝ
príjmy			     53 017	  107 778	   71 891		66,70	
výdavky		   303 289	  413 205	 234 674		56,79	
rozdiel			- 250 272	- 305 427        -162 783		53,30
FINANČNÉ OPERÁCIE
príjmové		  228 595	  245 823	129 269		52,59	
rozdiel medzi príjmami a výdavkami
			    0		   0		106 483				

					-3-
	Z prehľadu vyplýva, že dosiahnutá skutočnosť bežných príjmov bola v porovnaní 
s pôvodným rozpočtom bežných príjmov nižšia o - 31 123 €, čo bolo spôsobené najmä nižšími daňovými príjmami /nižšie podielové dane z príjmov FO a PO od mesta Košice/, ako aj nižšími účelovými transférmi na rôznej úrovni. Z tohto dôvodu bolo potrebné pristúpiť k zavedeniu úsporných opatrení na strane bežných výdavkov, ktoré sa prejavili poklesom výdavkov o - 149 443 € oproti pôvodnému predpokladu. Aj vďaka tomu sa podarilo naplniť podmienku § 10 ods. 7 zákona č. 583/2004 Z.z. o rozpočtových pravidlách územnej samosprávy, podľa ktorej by mal byť bežný rozpočet prebytkový. 
	Dosiahnutá skutočnosť bežných príjmov k upravenému rozpočtu predstavuje plnenie na 99,70%, pri absolútnej čiastke bežných príjmov 3 746 461 €, s výpadkom bežných príjmov k upravenému rozpočtu - 11 301 €.
	Pri položkovitom hodnotení rozpočtovaných bežných príjmov k dosiahnutej skutočnosti hodnoteného obdobia je pozitívne, že zaznamenávame mierny nárast príjmov z vlastníctva majetku.
	Dosiahnutá úspora bežných výdavkov k upravenému rozpočtu bežných výdavkov má hodnotu 91 694 €. Absolútna hodnota bežných výdavkov upraveného rozpočtu bola naplánovaná v čiastke 3 698 158 €, čerpanie uskutočnené vo výške 3 606 464 € pri plnení na 97,52%.  	
	Rozdiel skutočných bežných príjmov a skutočných bežných výdavkov  predstavuje sumu 139 997 €, čo znamená že dosiahnuté bežné príjmy boli vyššie ako boli čerpané bežné výdavky, ktoré sa realizovali úsporným spôsobom.  Tento rozdiel sa použil na vyfinancovanie plánovaného schodku kapitálového rozpočtu. 
	Najvýraznejšia úspora bežných výdavkov je vykazovaná v programe 10 - podporná činnosť, v čiastke 24 566 €, ide o úsporu výdavkov na zabezpečenie administratívnej činnosti miestneho úradu mestskej časti vrátane réžijných nákladov. 
	Ďalšia výrazná úspora bežných výdavkov je vykazovaná v programe 6 - šport - v absolútnej čiastke 19 024 €, z toho vo výške 18 990 € ide o úsporu bežných výdavkov na zabezpečenie činnosti krytej plavárne. 
	Úspora bežných výdavkov v bežnom rozpočte je zaznamenaná vo všetkých programoch a to od 1 do 24 566 €. 
	Prekročenie bežných výdavkov v programoch 1-10 nie je zaznamenané. 
	V kapitálovom rozpočte dosiahnutá skutočnosť kapitálových príjmov v porovnaní 
s pôvodným návrhom kapitálových príjmov bola vyššia o + 18 874 €, pričom kapitálové výdavky - dosiahnutá skutočnosť  v porovnaní s pôvodným návrhom kapitálového rozpočtu - boli nižšie o - 68 615 €, čo bolo spôsobené nižším príjmom z kapitálového grantu, pretože 
časť kapitálových výdavkov na kogeneračnú jednotku sa vyfinancovala až v roku 2011. 
	Schodok kapitálového rozpočtu bol pri upravenom kapitálovom rozpočte naplánovaný vo výške - 305 4287 €, ktorý sa mal čiastočne vykryť plánovaným prebytkom bežného rozpočtu vo výške 59 604 € a prevodom z rezervného fondu prostredníctvom finančných operácií vo výške 245 823 €. 
	Keďže nedošlo k plneniu rozpočtu kapitálových príjmov v plánovanom rozsahu, pristúpilo sa aj k redukcií kapitálových výdavkov k upravenému rozpočtu , čím sa výrazným spôsobom znížil rozdiel v kapitálovom rozpočte. 
	Kapitálové príjmy dosiahli hodnotu 71 891 €, čo k upravenému rozpočtu 107 778 € predstavuje plnenie na 66,7%, pri výpadku kapitálových príjmov vo výške 35 887 € /tieto boli prefinancované až v roku 2011/. 
	Kapitálové výdavky boli uskutočnené vo výške 234 674 €, čo z upraveného rozpočtu kapitálových výdavkov roku 2010 predstavuje plnenie na 56,79%. 

					-4- 
	Rozpočet  finančných operácií - pôvodne boli schválené príjmové finančné operácie na vykrytie schodku kapitálového rozpočtu vo výške 228 595 €.  Upravený rozpočet  roku 2010 predpokladal náväzne na upravené bežné a kapitálové príjmy a výdavky zvýšený prevod 
finančných prostriedkov z rezervného fondu prostredníctvom finančných operácií  v čiastke
245 823 €. 
	Skutočné príjmové finančné operácie sa v hodnotenom roku 2010 uskutočnili vo výške 129 269 €, čo je 52,59% plnenie z upraveného rozpočtu finančných operácií. 
  
	Porovnanie ukazovateľov rozpočtu roku 2010 s predchádzajúcim obdobím roku 
	2009
ukazovateľ			skutočnosť 		skutočnosť	 	index 		 
				2009 v €		2010 v €	 	rastu 	
bežné príjmy			3 726 908		3 746 461		100,52	
bežné výdavky			3 592 295		3 606 464		100,39	
výsl. bežného rozpočtu 	   134 613		   139 997		104,00	
kapitálové príjmy	   	     37 970		    71 891		189,34	
kapitálové výdaje	 	   241 426		  234 674		  97,20	
výsl. kapitálov. rozpočtu        -  203 456	           - 162 783		  80,00	
príjmové fin. operácie	   131 821		  129 269		98,06	
rozdiel celkových 
príjmov a výdajov	   	     62 978		  106 483		169,08	
rozdiel bežných a 
kapit. príjmov a bežných 
a kapitál. výdajov		  
/bez finančných operácií/
- schodok, + prebytok		   - 68 843		-  22 786		  33,09		

 	Z vykonaného prehľadu vyplýva, že celkové príjmy mestskej časti - bežné a kapitálové - v roku 2010 boli vyššie ako skutočné príjmy v predchádzajúcom rozpočtovom roku - v absolútnej čiastke o 53 474 € bez mimorozpočtových prevodov z rezervného fondu. 
	Náväzne na vyššie skutočné príjmy boli realizované aj skutočne vyššie výdavky v bežnom rozpočte,  kapitálové výdavky v porovnaní s predchádzajúcim rozpočtovým rokom boli uskutočnené nižšie o 6 752 €. 
	Čerpanie finančných operácií - prevodom z rezervného fondu - v roku 2010 bolo nižšie  v porovnaní s rokom 2009 o 2 552 €. 
	Schodok dosiahnutých celkových príjmov a uskutočnených celkových výdavkov bez mimorozpočtových zdrojov, dosiahol v roku 2010 čiastku - 22 786, ktorý  je v porovnaní s rokom 2009  nižší v absolútnej čiastke o - 46 057 €. 
	V globále hodnotím vývoj skutočných príjmov a úroveň uskutočňovaných výdajov 
v roku 2010 pozitívne, vo výdajovej časti so znakmi maximálnej hospodárnosti, opatrnosti  a úspornom čerpaní. 

	K veci ďalej uvádzam, že z rozdielu celkových príjmov a celkových výdajov vykazovaných v roku 2010 v čiastke 106 483 € sa vylučujú v súlade s § 16 ods. 6 zákona číslo 583/2004 Z.z. o rozpočtových pravidlách územnej samosprávy nevyčerpané účelovo určené prostriedky a ďalšie odpočítateľné položky, ktoré v tomto prípade predstavujú čiastku 3 543 €, čím zostáva prebytok rozpočtu vo výške 102 940 € pre účely tvorby peňažných fondov.  
					-5- 

	Rozpočty rozpočtových organizácií 
	Súčasťou rozpočtu mestskej časti sú aj rozpočty materských škôl s právnou subjektivitou, ktorých zriaďovateľom je mestská časť Košice Staré Mesto. 
	Plánované bežné príjmy rozpočtových organizácií pre rok 2010 boli v čiastke 
36 444 €, dosiahnutá skutočnosť je 39 758 €, čo je plnenie na 109,09%. 
	Bežné výdavky rozpočtových organizácií materský škôl pre rok 2010 boli naplánované vo výške 677 255 €, skutočnosť 680 504 €, pri plnení na 100,48%.  Prekročenie bežných výdavkov bolo vykázané v skupine nákladov na prevádzku - MŠ Hrnčiarska o 
+ 20 €, MŠ Park Angelinum o + 104 € a v MŠ Tatranská o + 3 125 €. Ide o prekročenie výdavkov celkom o + 3 249 €. Prekročenie bežných výdavkov rozpočtových organizácií súvisí s prekročením pôvodne rozpočtovaných príjmov materských škôl o + 3 314 €, čo je 
v súlade so zákonom č. 583/2004 Z.z. 
	Kapitálové príjmy a kapitálové výdavky rozpočtových organizácií v roku 2010 neboli plánované. 

	Rozpočet príspevkovej organizácie 
	Mestská časť Košice Staré Mesto je zriaďovateľom príspevkovej organizácie Múzeum Vojtecha Löfflera, Alžbetina č. 20, Košice, ktorej bol v rozpočte zriaďovateľa schválený príspevok na činnosť pre rok 2010 vo výške 94 623. Čerpanie v rozpočte zriaďovateľa  je vykázané vo výške 94 623 €. 
	Plnenie rozpočtu tejto organizácie, ako aj hodnotenie činnosti je uvedené v X. časti 
materiálu o záverečnom účte mestskej časti za rok 2010. 
	Pri položkovitom skúmaní plnenia rozpočtu tejto organizácie je zrejmé, že došlo 
k vyčerpaniu bežného transféru od zriaďovateľa vo výške 79 707,34 € a zostatok v čiastke 
14 915,66 € bol vrátený mestskej časti  v mesiaci január 2011 - dňa 12.01.2011. 
	V hospodárení príspevkovej organizácie sú zrejmé trendy úsporného čerpania nákladov, ktoré boli v porovnaní s rozpočtom čerpané na 86,7%. Nehospodárne a neefektívne výdavky v činnosti príspevkovej organizácie neboli zistené. 
	V príjmovej časti rozpočtu sú poukázané ďalšie finančné prostriedky z grantov - zo štátneho rozpočtu 3 013,60 € a výnosy z bežných transférov mimo verejnej správy - čiastka 350 €. 
	Výsledok hospodárenia príspevkovej organizácie je prebytok 2 243,09 €, pričom  o návrhu na jeho usporiadanie rozhodne Miestne zastupiteľstvo mestskej časti Košice Staré Mesto. 

	Podrobný komentár k plneniu jednotlivých častí rozpočtu mestskej časti Košice Staré Mesto, k hospodáreniu rozpočtových organizácií a k hospodáreniu príspevkovej organizácie
je uvedený v materiáli o záverečnom účte za rok 2010, ktorý bol vyhotovený z úrovne ekonomického oddelenia Miestneho úradu Košice Staré Mesto.  
	Súčasne sú tu podané informácie o podrobnom vyhodnotení programového rozpočtu mestskej časti v náväznosti na jednotlivé programy, podprogramy, prvky a projekty. Každý program predstavuje súhrn aktivít, má definovaný svoj zámer a cieľ, pričom zámer vyjadruje očakávaný pozitívny dôsledok dlhodobého plnenia príslušných cieľov a cieľ sa monitoruje 
a hodnotí merateľnými ukazovateľmi.  

					-6-

	Bilancia aktív a pasív 
	Zostatková hodnota na strane aktív je 21 435 496 €, zostatková hodnota na strane pasív je tiež 21 435 496 €. Vzájomná bilancia aktíva a pasív k 31.12.2010 je teda vo svojich zostatkových hodnotách a finančných objemoch vyrovnaná.  Súhlasí s údajmi vykázanými 
v účtovnej závierke k 31.12.2010. 
				
	V súlade so zákonom číslo 431/2002 Z.z. o účtovníctve v znení neskorších predpisov, 
náväzne na internú smernicu o inventarizácií majetku a záväzkov mestskej časti  a interného príkazu prednostu Miestneho úradu Košice Staré Mesto číslo 33/2010 bola vykonaná fyzická a dokladová inventúra stavu majetku a záväzkov a rozdielu majetku a záväzkov k 31.12.2010, ako aj stavov  na podsúvahových účtoch.   
	Zistené stavy  fyzickej a dokladovej inventúry súhlasili na účtovné stavy majetku a záväzkov, o čom bola vyhotovená súhrná správa ústrednej inventarizačnej komisie v určenom termíne. 
	Celkový majetok evidovaný v zostatkovej hodnote v účtovnej evidencií mestskej časti 
predstavuje na základe majetkovej bilancie a vykonanej inventarizácie k 31.12.2010 hodnotu 
21 435 496 €, čo je v porovnaní so stavmi k 31.12.2009 nižší objem o 1 197 586 €, čo súvisí 
s odovzdaním pozemkov mestu Košice. 
	K oblasti pohľadávok uvádzam, že dlhodobé pohľadávky nevykazujeme. 
	Krátkodobé pohľadávky k 31.12.2010 sa v porovnaní s predchádzajúcim rokom znížili o čiastku 30 876 €. 
	K 31.12.2010 sú evidované záväzky mestskej časti vo výške 290 859 €, z toho dlhodobé záväzky 4 727 € a krátkodobé záväzky 252 926, ktoré boli začiatkom roka 2011 vysporiadané. Dlhodobé záväzky sú záväzky voči zamestnancom zo sociálneho fondu.
	Podrobný komentár k jednotlivým zložkám majetku mestskej časti je vypracovaný z úrovne ekonomického oddelenia a je súčasťou materiálu o záverečnom účte mestskej časti za rok 2010. 

	Z á v e r : 
	Návrh záverečného účtu mestskej časti Košice Staré Mesto za rok 2010 je zverejnený na úradnej tabuli a na internetovej stránke mestskej časti od 08.06.2011, takže v čase rokovania o záverečnom účte mestskej časti bude splnená zákonná podmienka v zmysle § 9 ods. 2 zákona číslo 369/1990 Zb. o obecnom zriadení v znení neskorších predpisov a § 16 ods. 9 zákona číslo 583/2004 Z.z. o rozpočtových pravidlách územnej samosprávy v znení neskorších predpisov. 
	Účtovná závierka za rok 2010 a hospodárenie mestskej časti boli v súlade s § 9 ods. 4 zákona číslo 369/1990 Zb. a § 16 ods. 3 zákona číslo 583/2004 Z.z. overené auditorom. Výsledok auditu potvrdil správnosť účtovnej závierky, finančné výkazy poskytujú pravdivý obraz o finančnej situácií mestskej časti k 31.12.2010, výsledky hospodárenia a peňažné toky vyjadrujú objektívnu situáciu vo všetkých významných súvislostiach. 
	Návrh záverečného účtu mestskej časti Košice Staré Mesto za rok 2010 je spracovaný v súlade s príslušnými ustanoveniami § 16 zákona číslo 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v platnom znení, obsahuje zákonom predpísané náležitosti podľa § 16 ods. 3 tohto zákona. 

					-7-

	Na základe vlastného zhodnotenia môžem konštatovať, že záverečný účet je spracovaný v súlade s príslušnými právnymi predpismi, pričom objektívne a spoľahlivo vyjadruje rozpočtové hospodárenie, ako aj stavy majetku a záväzkov. 
	V súlade s § 16 ods. 10 zákona číslo 583/2004 Z.z. o rozpočtových pravidlách územnej samosprávy v znení neskorších predpisov, odporúčam Miestnemu zastupiteľstvu mestskej časti Košice Staré Mesto uzatvoriť prerokovanie návrhu záverečného účtu mestskej časti Košice Staré Mesto za rok 2010  výrokom

			celoročné hospodárenie sa schvaľuje bez výhrad. 

	Dosiahnutý rozdiel medzi príjmami a výdavkami rozpočtu mestskej časti Košice Staré Mesto za rok 2010 odporúčam usporiadať v zmysle návrhu, ktorý je uvedený 
v III. časti predloženého materiálu. 
	Prebytok príspevkovej organizácie Múzeum Vojtecha Löfflera za rok 2010 odporúčam vysporiadať v zmysle návrhu uvedenom v článku X. predloženého materiálu. 

V Košiciach, 10.06.2011				Ing. Jana Krásniková
							miestny kontrolór MČ